ΓΡΑΠΤΗ ΕΡΩΤΗΣΗ E-0376/01

υποβολή: Luciano Caveri (ELDR) προς την Επιτροπή

(15 Φεβρουαρίου 2001)

Θέμα: ΣΕΒ

Η πρόσφατηπόθεση που είναι γνωστή ως τρελή αγελάδα προκάλεσε βαθύ προβληματισμό ως προς την εφαρμογή στον ζωοτεχνικό τομέα μιας καθαρά βιομηχανικής λογικής που οδήγησε στηνπέρβαση του παραγωγικού κύκλου και είχε ως συνέπεια μια κρίση για τις τυπικές ράτσες βοοειδών σε σχέση με άλλες ράτσες έχουσες πολύψηλά χαρακτηριστικά.

Η επιλογή αυτή, πέραν του ότι απεδείχθη επιβλαβής απόγειονομική πλευρά, προκάλεσε τον κίνδυνο στην Ευρώπη να καταστραφεί, όπως εν μέρει συνέβη, μια εξαιρετική κληρονομιά βιοποικιλότητας με ιδιαίτερα αξιόλογα χαρακτηριστικά στις ορεινές περιοχές, όπου η παρουσία του τυπικού βοοειδούς συνδέεται μεταξύ άλλων και με αρχαίες πρακτικές χειμασμού που έχουν θετικές συνέπειες στη διατήρηση του χώρου και επιτρέπουν μια γαλακτοκομική παραγωγήψηλής ποιότητας, συχνά με προστατευόμενη ονομασία προέλευσης.

Έχουν για το σκοπό αυτό προβλεφθεί στο παρελθόν μέτρα προστασίας των τυπικών αυτών ειδών βοοειδών και δεν θεωρείται χρήσιμο για το μέλλον, στο πλαίσιο των νέων διατάξεων, να εκπονηθούν οι κατάλληλες πολιτικές που θα επιτρέψουν τη διάσωση και την αξιοποίησή τους;

Απάντηση του κυρίου Fischler εξ ονόματος της Επιτροπής

(28 Μαρτίου 2001)

Από το 1993 και κατά τη διάρκεια ολόκληρης της περιόδου προγραμματισμού που ολοκληρώθηκε το 1999 η Επιτροπή ενέκρινε προγράμματα που είχαν ως στόχο να προωθήσουν την εκτροφή των ζώων που απειλούντο με εξαφάνιση στα περισσότερα κράτη μέλη περιλαμβανομένων και των βοοειδών. Τα προγράμματα αυτά είχαν ως επιδίωξη να συμβάλουν στηνλοποίηση ενός από τους στόχους των αγροπεριβαλλοντικών προγραμμάτων που προβλέπονται από το άρθρο 1 στοιχείο γ) του κανονισμού του Συμβουλίου (ΕΟΚ) αριθ. 2078/92 της 30ης Ιουνίου 1992 σχετικά με τις μεθόδους γεωργικής παραγωγής που συμμορφούνται με τις απαιτήσεις προστασίας του περιβάλλοντος καθώς και με τη διατήρηση του φυσικού χώρου(1), ο οποίος συνίσταται στην προώθηση τρόπων χρησιμοποίησης της γεωργικής γης που θα είναι συμβατή με την προστασία και τη βελτίωση της γενετικής ποικιλομορφίας. Η προσπάθεια της Επιτροπής σχετικά με αυτό το θέμα συνεχίζεται και κατά την περίοδο 2000-2006 στο πλαίσιο του κανονισμού του Συμβουλίου (ΕΚ) αριθ. 1257/99 του Συμβουλίου της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(2), ο οποίος εντάσσει σε ένα και μόνο ρυθμιστικό μέσο όλα τα μέτρα ενίσχυσης της αγροτικής ανάπτυξης καθώς και τους στόχους του κανονισμού (ΕΟΚ) αριθ. 2078/92.

Σύμφωνα με αυτόν τον κανονισμό και ειδικά με τα αγροπεριβαλλοντικά μέτρα που προβλέπονται στα άρθρα 22 μέχρι 24, χορηγείται ενίσχυση στους γεωργούς οι οποίοι δεσμεύονται για μια ελάχιστη περίοδο πέντε ετών να χρησιμοποιούν μεθόδους γεωργικής παραγωγής που θεωρούνται ότι προστατεύουν το περιβάλλον και διατηρούν το φυσικό χώρο. Η ενίσχυση αυτή έχει ως στόχο, εκτός των άλλων, να ενθαρρύνει τη γενετική πολυμορφία. Ο κανονισμός εφαρμογής της Επιτροπής (ΕΚ) αριθ. 1750/99 της 23ης Ιουλίου 1999 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1257/1999 του Συμβουλίου για τη στήριξη της αγροτικής ανάπτυξης από το Ευρωπαϊκό Γεωργικό Ταμείου Προσανατολισμού και Εγγυήσεων (ΕΓΤΠΕ)(3) προβλέπει στο άρθρο 13 ότι η αγροπεριβαλλοντική ενίσχυση μπορεί να αφορά την ανάληψηποχρεώσεων για την εκτροφή κατοικίδιων ζώων τοπικών φυλών οι οποίες απειλούνται με εξαφάνιση. Στο πλαίσιο αυτό τα περισσότερα προγράμματα αγροτικής ανάπτυξης που εκπονήθηκαν από τα κράτη μέλη και εγκρίθηκαν από την Επιτροπή για την περίοδο προγραμματισμού 2000-2006 προβλέπουν αγροπεριβαλλοντικές πριμοδοτήσεις για την εκτροφή τοπικών φυλών που απειλούνται με εξαφάνιση, στις οποίες περιλαμβάνονται και τα βοοειδή.

Με βάση τα προαναφερόμενα η Επιτροπή κρίνει ότι έχει ήδη λάβει τα απαραίτητα μέτρα για την προστασία των φυλών των βοοειδών που απειλούνται με εξαφάνιση.

(1) ΕΕ L 215 της 30.7.1992.

(2) ΕΕ L 160 της 26.6.1999.

(3) ΕΕ L 214 της 13.8.1999.